
  ROMÂNIA

JUDEŢUL SUCEAVA

 MUNICIPIUL CÂMPULUNG MOLDOVENESC

Compartimentul juridic
                                                                                                  Nr. ____ din _______ 2026
RAPORT  DE  SPECIALITATE
la proiectul de hotărâre pentru modificarea Anexei la Hotărârea nr.132 din 30 octombrie 2025 privind înființarea serviciului social ,,Centru de zi de recuperare pentru copii cu dizabilități” Câmpulung Moldovenesc, în cadrul 
Direcției de asistență socială din aparatul de specialitate al primarului municipiului Câmpulung Moldovenesc

          Compartimentul juridic primind spre analiză proiectul de hotărâre pentru modificarea Anexei la Hotărârea nr.132 din 30 octombrie 2025 privind înființarea serviciului social ,,Centru de zi de recuperare pentru copii cu dizabilități” Câmpulung Moldovenesc, în cadrul Direcției de asistență socială din aparatul de specialitate al primarului municipiului Câmpulung Moldovenesc

, menționează următoarele:
          Conform prevederilor art. 34 din Legea asistenței sociale nr. 292/2011, cu modificările și completările ulterioare, categoriile şi tipurile de servicii sociale, activităţile principale aferente fiecărui tip de serviciu social, precum şi regulamentele-cadru de organizare şi funcţionare a serviciilor sociale se stabilesc prin Nomenclatorul serviciilor sociale, elaborat cu respectarea Clasificării activităţilor din economia naţională (CAEN) şi aprobat prin hotărâre a Guvernului, la propunerea Ministerului Muncii şi Solidarităţii Sociale şi a Ministerului Familiei, Tineretului şi Egalităţii de Şanse.
Prin Hotărârea Guvernului nr.268/2026 pentru aprobarea Nomenclatorului serviciilor sociale, precum şi a regulamentului-cadru de organizare şi funcţionare a serviciilor, se aprobă în anexă Nomenclatorul serviciilor sociale și noua formă a regulamentului-cadru de organizare şi funcţionare a serviciilor sociale.

De asemenea, în temeiul art. 129 alin. (2) lit. a) şi lit. d) şi  alin. (7) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, Consiliul Local are atribuţii privind organizarea şi funcţionarea aparatului de specialitate al primarului, gestionarea serviciilor de interes local şi asigură, potrivit competenţei sale şi în condiţiile legii, cadrul necesar pentru furnizarea serviciilor publice de interes local privind serviciile sociale pentru protecţia copilului, a persoanelor cu handicap, a persoanelor vârstnice, a familiei şi a altor persoane sau grupuri aflate în nevoie socială.
Având în vedere cele menționate, Compartimentul juridic consideră legal prezentul proiect de hotărâre.
CONSILIER JURIDIC,
Stoica Liviu-Claudiu
SLC/SLC 2 ex.

